Česká pirátska strana

Česká pirátska strana (skrátene aj oficiálnou skratkou Piráti) je česká liberálna politická strana inšpirovaná švédskou Pirátskou stranou. Hlavnou témou Pirátov sú informácie a ich zásadný význam v modernej spoločnosti. Piráti sa zameriavajú hlavne na občianske slobody, zdieľanie informácií, efektívne využitie technológií a ochranu súkromia. Neoddeliteľnou súčásťou ich programu je tiež transparentnosť, e-government a participatívna demokracia. V posledných rokoch sa navyše program Pirátov dotýka tiež drogovej problematiky (dekriminalizácia až legalizácia - racionalizácia prístupu), vzdelávanie (efektivita) a zdravotníctvo (zastavenie odtoku prostriedkov korupciou), kde tvorí opozíciu konzervatívnym pohľadom na problematiku.

Pirátske strany vznikli v mnohých štátoch v Európe aj po celom svete ako odpor proti obmedzovaniu základných občianskych práv vplyvnými lobistickými skupinami.

 Charakteristika a programové ciele strany 
Deklarovaným politickým cieľom strany je presadzovanie rešpektu k základným právam človeka na slobodné šírenie prijatých informácií a striktnú ochranu súkromia občana ako odraz zmenenej reality informačnej spoločnosti 21. storočia.

Na základe tejto hlavnej tézy bol formulovaný program, s ktorým v roku 2010 strana kandidovala do Poslaneckej snemovne. Hlavnými bodmi tohoto programu bolo zaistenie základných občianskych práv a slobôd v dobe internetu; maximálna transparentnosť štátu; oddelenie mocí, priama voľba a odvolanie zástupcov občanov, priama demokracia podľa švajčiarskeho modelu. Pirátska strana svoj program konzultovala so zahraničnými expertmi, napríklad s aktivistom a programátorom Richardom Stallmanom, ktorý vystúpil na konferencii PirateCon 2011 a program strany pre rok 2010 pochválil, aj keď k nemu mal niekoľko pripomienok.

 Pirátsky program 
V roku 2011 Piráti začali vytvárať Pirátsky program – hlavný programový dokument strany. Jeho súčasťou sú napr. kapitoly priama demokracia, deľba moci, transparentný štát, politické strany, e-government, odstránenie informačných monopolov, dôraz na právny štát, legalizácia drog, ochrana súkromia či podpora slobodnej tvorby.

Strana v programe deklaruje vôľu svoje programové ciele realizovať vo vlastnej činnosti, takže má transparentný účet a účtovníctvo, používa slobodné licencie a používa priamu voľbu, odvolateľnosť a referendá. Vo februári 2011 schválil republikový výbor strany základný programový dokument.

 Zahraničná politika 
Strana podporuje integráciu v rámci EÚ, ale je kritickejšia k NATO z dôvodu problematického členstva niektorých štátov, hlavne Turecka a USA. NATO lze opustit, když se EU ubrání sama, řekl Pirát Kopřiva. Feri byl proti. iDNES.cz. 24. října 2017.

 História 

 2009: založenie strany (17. júna)
 2009: na ustanovujúcom fóre strany bol dňa 25. júna za prvého predsedu strany zvolený Kamil Horký
2011: zmena skratky strany z ČPS na Piráti
2012: v Prahe usporiadala Česká pirátska strana konferenciu Pirátskej internacionály, zúčastnilo sa jej 27 zástupcov pirátskych strán z celého sveta
2012: strana sa stala parlamentnou stranoukandidát na senátora Libor Michálek za koalíciu Priátov, Strany zelených a KDU-ČSL bol zvolený do Senátu, Česká pirátska strana sa stala prvou priátskou stranou na svete, ktorá sa dostala do celoštátneho parlamentu
2014: v komunálnych voľbách strana získala niekoľko zastupiteľov vo viacerých obciach a mestách, v zastupiteľstve hlavného mesta Prahy ich zastupovali 4 zastupitelia a v jednotlivých zastupiteľstvách mestských častí dokopy 10; v kúpeľnom meste Mariánske Lázně voľby vyhrala a pirát Vojtěch Franta sa stal starostom
2017: vo voľbách do Poslaneckej snemovne získala Pirátska strana 10,79 % hlasov, to odpovedalo 22 mandátom; celkovo sa Piráti umiestnili tretí za ODS a ANO
2018: v komunálnych voľbách zaznamenala strana úspech vo väčšine veľkých miest, v zastupiteľstve hlavného mesta Prahy zostala druhá za ODS a v povolebnom vyjednávaní si dokázala vyrokovať post pražského primátora, ktorým sa stal Zdeněk Hřib
2019: v eurovoľbách strana získala 13,95 % hlasov a do Európskeho parlamentu boli zvolení Marcel Kolaja, ktorý sa stal podpredsedom EP, Markéta Gregorová, ktorá sa ujala funkcie predsedníčky Európskej pirátskej strany a Mikuláš Peksa

 Zoznam predsedov 
Toto je zoznam predsedov Českej pirátskej strany od jej založenia v roku 2009.

 20092009: Kamil Horký
 20092013: Ivan Bartoš
 20142016: Lukáš Černohorský
 20162024: Ivan Bartoš
 2024úradujúci: Zdeněk Hřib



 Volebné výsledky 

 Parlamentné voľby 

 Voľby do Senátu 
RokPočet mandátov20100/8120110/8120121/81 20141/8120163/8120183/81

 Voľby do Poslaneckej snemovne 
+VoľbyHlasyHlasy v %MandátyPostavenie201042 3230,80%Mimo parlamentu2013132 4172,66%Mimo parlamentu2017546 39310,79%Opozícia2021strana kandidovala v koalícií PIRSTAN2021 - 2024 koalícia so STAN a SPOLU2024 - 2025 opozícia2025504 5378,97%Opozícia
náhľad|Výsledky Pirátov vo voľbách do Poslaneckej snemovne v roku 2017

 Voľby do Európskeho parlamentu 
RokPočet hlasovHlasy v %Mandáty201472 5144,7802019330 84413,953
náhľad|Výsledky koalície Piráti a Starostovia vo voľbách do Poslaneckej snemovne v roku 2021.

 Voľby do zastupiteľstiev krajov 
Strana sa účastní krajských volieb vo všetkých krajoch.
RokPočet hlasovHlasy v %Mandáty201257 8052,190201644 070Nezahŕňa hlasy z koalícií.1,745

 Voľby do zastupiteľstiev obcí 
RokPočet hlasovHlasy v %Mandáty2010189 3600,21320141 321 9081,332120187,48358

 Hlavné mesto Praha 
RokPočet hlasovHlasy v %Mandáty201032 9010,95020141 101 0815,31420182013

 Poznámky 

 Referencie 

 Literatúra 


 Iné projekty 

 Externé odkazy 


 Zdroj 


Kategória:Politické strany v Česku
Kategória:Pirátske strany